  Анжелика Тихонова корреспондент 16-тӥ куарусёнэ Удмуртиын быръёнъёс улсын мер чакланъя центр ужаны кутскоз. Со сярысь элькун тӧролэн но кивалтэтлэн пресс-службазы ивортӥз. Со сыӵе мониторингъя центр, кытчы сетевой видеокамераосысь вань ивортодэт вуоз. Улосвыламы сыӵеос 500-лэсь трос, нырысьсэ быръёнъёсъя интыысь ӧриосын но Рашид Хуснутдинов, Удмуртиысь Мер палаталэн тӧроез 17-19 куарусёнэ центр уен-нуналэз ужалоз Отчы котькуд мылкыд карись лыктыны быгатоз, но азьвыл одно ик ӟырдыт линие жингыртылыны кулэ. Солэн телефон номерез: 8 800 200 53 19. Ӟырдыт линия быръёнъёсын сётэм куараосты лыдъян йылпумъяськытозь ужалоз. Пусъём, 2021-тӥ арын быръёнъёсын Удмуртиын 3 сюрс 500-лэсь трос чакласьёс ужалозы. Соос быръёнъёслэсь мынэмзэс, катэз тӥян учыръёсты чаклалозы.  Тегъёс: Политика Ижкар быръёнъёс Удмуртия  